SARL NUUS SONDAG 22 JULIE 2014 


Goeiemore en welkom, jy kan nou luister na die weeklikse nuus uitsending van 
die Suid Afrikaanse Radio Liga gelees deur 


(naam, roepsein en @OTH waar toepaslik). Die Suid-Afrikaanse Radioliga saai 
elke Sondag om (08:15 plaaslike tyd `n nuusbulletin in Afrikaans en om 08:80 
plaaslike tyd in Engels uit op HF en verskeie BHF en UHF herhalers landswyd. 
Vir Echolink luisteraars is daar `n herleiding deur ZSOJPL 


Hierdie oudio bulletin kan afgelaai word vanaf die SARL se webblad by 
www.sarl.org.za `n 'Teksweergawe van hierdie en vorige bulletins kan ook van 
hierdie webblad afgelaai word en jy kan ook inteken om nuwe bulletins per e 
pos te ontvang. 


Ons begin hierdie nuusbulletin met nuus van 'n stil sleutel. 


Dit is met leedwese dat ons kennis neem van die afsterwe van Issy Kotzen, 
ZSGJK, van Potchefstroom op die ouderdom van 91 jaar. Hy was 'n amateur vir 
67 jaar en was een van die stigters van die Potchefstroom Radioklub, wat later 
bekend geword het as die Wes-Transvaal-tak van die Suid-Afrikaanse Radioliga. 


Ons innige meegevoel aan sy familie en vriende. 

POUSE 

IN DIE NUUS VANDAG 

SARL INTEGNET OP DINSDAG 22 JULIE 

SARLOHOME KYK NA KOMPETISIES OP N NUWE DATUM 
CG SUIDER-AFRIKA HF KOMPETISIES 

EN 

SARL HAMNET MONITOR NET SUKSESSE 


** Die Suid-Afrikaanse Radioliga sal `n Integnet op Dinsdag 22 Julie om 19:30 
hou om die SARL afgevaardigdes na die TARU Streek 1 Algemene Konferen- 
sie in Bulgarye in September in te lig oor hoe om te stem ten opsigte van 
die verskillende konferensie dokumente. Die konferensie dokumente kan by 
tinyurl.com/IARU?2014 afgelaai word 


Die drie afgevaardigdes van die Suid-Afrikaanse Radioliga, Geoff Levy ZS6C, 
Rassie Erasmus, ZS1YT, en Riaan Greeff, ZSAPR, sal die verskillende referate 
oor administrasie en finansies, HF, BHF / UHF asook mikrogolf sake bespreek. 


** As gevolg van `n botsing met die Sandton Amateurradioklub AJV, is die 
datum vir die SARLGHome geleentheid met een week verskuif en dit sal nou op 
Saterdag 2 Augustus 2014 om 09:30 SAT gehou word. Geoff, ZS$6C, sal praat 
oor kompetisies en kompetisie log-sagteware. Hy sal die sagteware demonstreer 
en as jy 'n geheue-stokkie saam bring, kan jy n kopie van die sagteware saam- 
neem. Daar is geen koste vir SARL-lede nie, maar jy moet bespreek sodat ons 


weet hoeveel om voor voorsiening te maak. Vir nie-lede is die bedrag R100. 
Gebruik asseblief die besprekingsvorm wat beskikbaar is op die Suid-Afrikaanse 
Radioliga webwerf of bel Vonnie op 011 675 2393 om jou bywooning te bevestig. 
Verversings sal bedien word. 


** Die SARL HEF Foon kompetisie begin die CO Suider-Afrika reeks kompetisie 
in Augustus. Die HF Foon kompetisie sal gehou word op Sondag 3 Augustus 
vanaf 13:00 tot 16:30 UTC met aktiwiteit op 20, 40 en 80 meter. `n R$-verslag en 
'n opeenvolgende reeksnommer wat by 001 begin word uitgeruil. Deelname kan 
as 'n Enkel-operateur enkel band; Enkeloperateur alle bande; Multi-Operateur 
enkel band of `n Multi-Operateur alle bande wees. Foon kontakte tel 1 punt, tel 
twee punte vir elke roep area op elke band en tel 2 punte vir elke stasie gekontak 
op al drie bande. Daar sal `n gelukkige trekking wees vir `n ARRL Antenna boek 
ter waarde van meer as R900,00. Om deel te neem, moet `n deelnemer ʼn log 
indien met `n minimum van 15 kontakte. Kry die volledige reëls in die SARL 
Kompetisiehandboek. 


** Die volgende SARL Jeug net sal op 3 Augustus om 15:00 op 7 070 kHz gehou 
word. Klubs word uitgenooi om hul klub-stasies te aktiveer en die jong mense 
te fasiliteer ten einde by die net aan te sluit. Die doel van die net is om jong 
mense bymekaar te bring. As jy nie in die jeug kategorie is nie, gee asseblief die 
jong mense `n kans deur nie by die net aan te sluit nie, maar deur net te luister. 


Die wenner van die fotografiese kompetisie is Tyler Stegmann, ZU6TS, 11 jaar 
oud. Hy het vanaf die 1ste Polokwane Padvindergroep, ZR6PS, se saal gewerk. 
Tyler sal `n Velleman edukit, wat `n soldeerbout, messe, soldeersel en twee pro- 
jekte bevat, ontvang. Die stel, ter waarde van R395, is geborg deur Electronics 
FG van Faerie Glen, Pretoria. 


** Op Donderdag middag 17 Julie het Rickus, ZS4A, wat ZS4DCCO beman, 
`n berig via die SARL HAMNET monitor net op 7 110 kHz gestuur dat Van 
Reenenspass tydelik gesluit is weens baie sterk wind. Windsnelhede van tot 141 
km/h is gemeet. Die oproep is deur Dawie, ZR6DHG, in Rustenburg beantwoord 
net né, 16:00 en binne minute was die inligting geplaas op die SARL HAMNET 
Facebook bladsy asook oorgedra via Twitter. 


Intussen is kontak gemaak met Lloyd ZS6MO/mobiel via die 145,650 MHz Har- 
rismith herhaler wat daarin geslaag het om die net te voorsien met, `n intydse 
situasie verslag. 'n Rukkie later is die nuus ontvang dat die pas geopen is vir 
ligte verkeer, maar vragmotors en busse met hoë kante was nie toegelaat om in 
die pas te ry nie. 


Hierdie is net nog `n voorbeeld en motivering vir plaaslike amateurs om die 7 
110 kHz nood frekwensie te monitor gedurende die dag omdat toestande binne 
minute kan verander. Vir diegene met toegang tot Facebook en Twitter is 
dit raadsaam om by die SARL HAMNET groepe op die verskillende platforms 
aansluit om op hoogte te bly van die huidige omstandighede. 


** Derek Hileard, GACOM, beskryf die toestande oor die Atlantiese Oseaan soos 


volg, “Die Atlanties oseaan skei die twee vastelande, Noord-Amerika en Europa. 
Dit is `n onhergesame plek met koue lug en water vanaf die Arktiese see. As 
gevolg van hierdie, is voorplantings moontlikhede baie beperk in die rigting van 
Noord-Amerika, in teenstelling met die warm oseaan paaie van Europa na die 
suide en suidweste. Oor die dekades is talle Amateur Radio geleenthede geskep 
om tweerigting kontak te bewerkstellig en die Brendan trofee te wen, maar on- 
gelukkig sonder sukses! Maar daar was al `n paar een rigting ontvangsverslae wat 
steeds die verbeelding prikkel”Besoek Derek se webwerf by www.G4cgm.co.uk 
Oom meer uit te vind. 


Op 6 Julie 2014 het John Regnault, GASWX, by Woodbridge in Suffolk, verskeie 
kort meteoriet sarises op FSKA441 ontvang wat ontsyfer is as twee COS en 'n 
enkele roepsein van VC1T. Die dag voor dit het Terry Gabriel, MOVRL op 
Delabole in Cornwall, spore van `n JT65 sein in en uit die geraas ontvang, maar 
kon nie die roepsein ontsyfer. 


Daar is twee groot uitdagings wat wag op VHF amateurs op 144 MHz, hulle is 
die 6 000 km see pad oor die Atlantiese Oseaan tussen Suid-Afrika en Brasilië 
en die 8 000 km kruising van die Indiese Oseaan tussen Suid-Afrika en Australië, 
maar in beide gevalle kan n troposferiese kanaal die deurbraak gee! 


** Die Internasionale Vuurtoring en Ligskip naweek vind plaas op 16 en 17 
Augustus. Hierdie is nie `n kompetisie nie, maar `n prettige aktiwiteit om 
wêreldwyd met vuurtorings kontak te maak en die bewaring van hierdie struk- 
ture aan te moedig. Op die oomblik is twaalf Suid-Afrikaanse vuurtorings by 
www.illw.net geregistreer vir die Vuurtoring naweek. 


Suid-Afrika het vyftig vuurtorings langs die kus. Ses en twintig van hierdie 
het ILLW nommers met twee vuurtorings wat dieselfde nommer deel. Vier 
vuurtorings is buite werking gestel en vier vuurtorings is op eilande waarvan 
drie op die Eilande op die Lug lys verskyn. Lees HF Happenings 615 volgende 
week om al die besonderhede te kry. 


U luister na `n bulletin van die Suid-Afrikaanse Radioliga, en nou kyk ons na 
kompetisienuus en nuus van die klubs. 


** TARU HF-kampioenskappe. (Geoff, ZS6CO, rapporteer dat min amateurs 
bereid was om hul dienste oor die naweek van 12 en 13 Julie beskikbaar te 
stel. Die ZS9HG span was Vidi, ZS1EL, Roger, ZS6RJ, Neil, ZS6/VATDX, 
Joop, ZS6JP, Theunis, ZS2EC, en Geoff, ZS6C. Die 2014-kompetisie was baie 
beter as verlede jaar. Aan die einde van die 24 uur, het ZS9HO `n totaal van 1 
929 kontakte gewerk. Geoff sê dankie aan die amateurs wat hul tyd gegee het 
om ZS9HO te bedryf. 


** Die uitslae van die SARL Top Band OSO Geselligheid gehou van 19 tot 23 Ju- 
nie is soos volg. Drie logs en een kontrole log ontvang is, wat baie teleurstellend 
was. 


1ste Johan van Zijl, ZS4D7Z 2de Lukas Holtzhauzen, ZS6GLH 3de Hendrik Oden- 
daal, ZS6DO Baie geluk aan Johan 


** Die RSGB se Eilande op die Lug kompetisie sal op die lug wees oor die naweek 
van 26 en 27 Julie met foon en GG aktiwiteit op 80 tot 10 meter (die WARC 
bande uitgesluit). Vind die reëls op die RSGB webwerf. 


** Die Suid-Afrikaanse Radioliga JD-naelloop is `n prettige aktiwiteit om Na- 
sionale Vrouedag op 9 Augustus te vier. Die Naelloop is op die lug van 09:00 
tot 10:00 UTC en dit is `n foon naelloop op die A0-meter band. `n RS-verslag 
en YL of OM word uitgeruil. 


** Ts jou klub se herhaler of baken inligting op datum? Die Suid-Afrikaanse 
Radioliga is tans besig om die inligting op die herhaler en baken databasis 
op die liga se webblad op te dateer. `n Hele paar van die stasies gelys 
is nie meer aktief nie. Sommige inligting is verouderd en moet bygewerk 
word. As jy die bewaarder van `n herhaler / baken / digi-herhaler is, besoek 
www.sarl.org.za/ public/local/ Unmanned.asp en dateer die inligting op. Dit sal 
die Suid-Afrikaanse Radioliga help in die verskaffing van opgedateerde inligting 
aan gebruikers oor die ligging en frekwensie van herhalers en bakens. 


** Die ZSGPTA Winter Mega vlooimark word op Saterdag 26 Julie 2014 by die 
Pretoria Motorklub in Silverton gehou tussen 08:00 en 11:00. Almal is welkom 
om by te woon. Vir meer inligting of om `n tafel te bespreek, kontak asseblief 
vir Almero, ZS6LDP, by 083 938 8955. 


** Die Wes-Rand Amateurradioklub het hul 58ste AJV op 12 Julie 2014 gehou 
en die volgende lede is tot die komitee verkies vir 2014/2015. 


Voorsitter - Nick Dreyer, ZSONGK Vise-voorsitter - Johan van Vuuren Sekre- 
taris - Noel Hammond, ZR6DX Tesourier - Hugh Wason, ZS6WAS Lede - John 
Brock, ZS6WL, Phillip van Tonder, ZS6PVT, Nic van Duffelen, ZR6GAEZ, Geoff 
Levey, ZS$6C, Willem Weideman, ZS6X, Dave Cloete, ZR6AOGC, Marinus Brand, 
ZSGBM, en Keith Liddle ZSGAGF 


** Die Centurion Radioamateurklub het sy algemene jaarvergadering op Sater- 
dag 12 Julie en die volgende lede is tot die komitee verkies: 


Voorsitter en Tesourier - Pam Momberg, ZSGAPT Vise-voorsitter - Gawie Bas- 
son, ZS6GJJ Sekretaris - Billy Strumpher, ZSGOWPS 'Tegniese - Johan Keulder, 
ZS6CAG Sosiale - Gert Viljoen, ZR6BV 


Ons dank die vorige komitees vir hul bydrae en wens die nuwe komitee voorspoed 
vir hul termyn. 


** Aansoek om lidmaatskap van die SARL is van die volgende persone ontvang: - 
Rigardt Johann van der Spuy, ZSL 1026 - Johann-Arnmand Erasmus, ZSL 1013 
Enige besware teen die aanvaarding van hierdie lidmaatskapaansoeke moet die 
Sekretaris bereik voor of op die Dinsdag na hierdie bulletin. Op hierdie tydstip 
het amper meer as 1 000 lede reeds hulle lidmaatskap hernu. 


DIE VOORPLANTINGSVERSLAG 
Hannes Coetzee, ZS6BZP, berig dat die sonaktiwiteitsvlak skerp gedaal het. 


Daar is slegs een kleinerig sonvlek sigbaar. Vir diegene wat hulle eie frekwensie 
voorspellings wil doen, die verwagte effektiewe sonvlektelling vir die week is 
ongeveer 25. 


Amateurs gaan die drie DX-bande van 20 tot 15 m geniet met 20 m wat die 
beste openinge gaan oplewer terwyl die 15 m net `n kortkop agter behoort te 
wees. 


Besoek gerus die webtuiste spaceweather.sansa.org.za vir meer inligting. 
WAT IN DIE DAGBOEK VAN GEBEURE? 


Dinsdag 22 Julie om 19:80 SAT, die SARL Integnet 26 Augustus - die ZS6PTA 
Mega vlooimark en die Sandton ARK se AJV 26 en 27 Julie - die R$SGB IOTA 
Kompetisie 2 Augustus - die SARL@Home by NARS 3 Augustus om 15:00 SAT, 
die SARL HF-foon kompetisie; ook die SARL Jeug Net 9 Augustus - die SARL 
JD-naelloop 16 en 17 Augustus - die Internasionale Vuurtoring en Ligskeep 
naweek 17 Augustus - die SARL HF Digitale Kompetisie 


Jy kan meer inligting oor hierdie en ander gebeure op die Suid-Afrikaanse Ra- 
dioliga webwerf by www.sarl.org.za kry 


Ons eindig hierdie week se nuus met, 'n terugblik op ons hoofnuus 


Die Suid-Afrikaanse Radioliga sal `n Integnet op Dinsdag 22 Julie om 19:80 
hou om die Suid-Afrikaanse Radioliga afgevaardigdes na die TARU Streek 1 
Algemene Konferensie in Bulgarye in September in te lig oor hoe om te stem ten 
opsigte van die verskillende konferensie dokumente. Die konferensie dokumente 
kan by www.iarurlcon2014.bfra.bg/ afgelaai word. Sluit by ons aan op Dinsdag 
om 19:80 op 'n herhaler naby jou. 


Luister elke Sondagoggend om 10:00 Plaaslike tyd na die amateurradio tydskrif 
program “Amateur Radio 'Today”. Daar is herleiding op 7 (082, 7 205 en 17 
660 kHz 'n potgooi deur Dick, ZS6RO en verskeie herleidings op BHF en UHF 
frekwensies regoor die land 


% 


n Heruitsending vind op Maandae om 18:30 plaaslike tyd op 3 230 kHrz 
plaas. Ons ontvang graag jou sein rapporte, kommentaar en voorstelle, 
stuur 'n e-pos aan artoday@sarl.org.za. Sentech borg die uitsendings op die 
nie-amateurfrekwensies. 


Die SARL se nuusdiens nooi klubs en individue om nuusbrokkies van belang 
vir radioamateurs en kortgolfluisteraars in te dien. Plaas nuusberigte - indien 
moontlik - in beide Engels en Afrikaans op die webtuiste onder die newsinbox 
skakel nie later as die Donderdag wat die bulletindatum voorafgaan nie. 


Besoek die webblad www.podpage.co.za om heelwat interesante amateurradio 
verwante potgooie af te laai. 


En daarmee kom ons aan die einde van hierdie nuusuitsending van die Suid 
Afrikaanse Radio Liga saamgestel en geredigeer deur Dawie Conradie ZR6DHC 


Die Afrikaanse nuusspan groet nou en wens jou `n mooi week toe. Totsiens 


/EX 


